Otra

Otra er den største elva på Sørlandet og i Agder. Den har sitt løp fra Setesdalsheiene i Bykle kommune i nord til Kristiansand i sør. Elva renner ut i Østre havn i Kristiansand mellom Galgeberg og Tangen. Nederste del av Otra kalles også Torridalselva.  Elva er lakseførende opp til Vigeland i Vennesla. I tillegg finnes den spesielle relikte laksen bleke i Byglandsfjorden.

Norges åttende lengste elv 

Se også Liste over elver i Norge.
Otra er 245 kilometer lang og er dermed Norges åttende lengste elv. Middelvannføringen er 150 m³/s. Høyeste vannføring er målt i oktober 1987 med ca. 1000 m³/s. Nedbørfeltet er 3 740 km² stort.

Det er to store innsjøer i vassdraget, Åraksfjorden og Byglandsfjorden.

Fisk

Laks 
Vannkvaliteten de siste årene har vært så god at det ikke er registrert forsuringsskader på smolten. Laksen klarer seg godt i Otra fordi elvevannet ikke er så surt. Det er kalkrik berggrunn i nedbørfeltet øverst i Setesdal som gir elvevannet en viss bufferevne mot forsuring.

Fangstene de siste årene har vært varierende:
 2001:  7,2 tonn 
 2002:  5,3 tonn 
 2003:  7,4 tonn
 2004:  5,8 tonn
 2005:  9,9 tonn
 2006: 10,7 tonn
 2007:  5,9 tonn
 2008:  7,9 tonn
 2009:  4,3 tonn
 2010:  6,8 tonn
 2011:  6,7 tonn

Ved Vigeland ender ferden til laksen da dette er nederste demning for kraftstasjon tilhørende fabrikken Vigeland Metall Refiney. Den totale lakseførende strekning er på ca. 15 km, fordelt på 6 soner. Se også www.otralax.no

Bleke 
Bleke er en laksefisk som bare finnes i Otravassdraget. I likhet med småblank i øvre deler av Namsen er bleke en laksevariant som tilbringer hele livet i ferskvann, i motsetning til alle andre norske laksebestander som vandrer mellom ferskvann og saltvann. Bleka finnes nå bare i Byglandsfjorden. Tidligere fantes den også i Otra oppstrøms Byglandsfjorden. Som følge av forsuring og vassdragsregulering ble bleka nesten utryddet på 1970-tallet, men en større redningsaksjon var vellykket og sikret blekebestanden i et kultiveringsanlegg. Etter mange års bevaringstiltak med årlige utsettinger av bleke har det nå blitt reetablert en naturlig blekebestand i Byglandsfjorden. b

Aure

Ørekyt 
Også karpefisken ørekyt har fått innpass i Otravassdraget. Frem til 2008 var det bare funnet ørekyt i hele vassdraget ovenfor Hekni. Denne fisken er uønsket i vassdraget, og det foregikk et arbeid for å hindre videre spredning. Dette arbeidet var mislykket og sommeren 2008 ble det først funnet ørekyt på Frøysnes og senere andre steder i Åraks- og Byglandsfjorden. Den vil trolig også gå videre ned vassdraget.

Regulering 
Otra er en av Norges mest regulerte elver med en rekke kraftverk:  
 Holen kraftverk 
 Brokke kraftverk
 Bjørgum småkraftverk 
 Hekni kraftverk 
 Hovatn kraftverk
 Langerak kraftverk
 Iveland kraftverk
 Nomeland kraftverk
 Steinsfoss kraftverk
 Hunsfoss kraftverk
 Vigelandsfoss kraftverk

I tillegg til kraftstasjoner er det etablert pumpestasjoner for overføring av vann mellom reguleringsmagasin:
 Breive pumpestasjon 
 Skarje pumpestasjon

Elveløp

Bykle

Valle 
Sideelver:
 Veiåne
 Rygnestadåne
 Homsåne
 Espetveitsåne
 Gryte
 Kveasåne
 Faråne
 Bjørgåni
 Straumsåne
 Bestelandsåne

Bygland 
Sideelver:
 Kvernåni
 Langerakni

Evje og Hornnes 
 Dåsåna er ei sideelv som har sitt utspring i noen mindre bekker som renner ut i Dåsvatn øverst i Dåsvandsdalen i Hornnes i Evje og Hornnes kommune i Aust-Agder. Elva renner gjennom hele Dåsvandsdalen og munner ut i Otra fra vest i Dåsnes i Hornnes.

Vennesla

Kristiansand 
 Otra renner gjennom Torridal, nord for Kvadraturen og benevnes også Torridalselva.
 Otra har sitt elveos, der den renner ut i Kristiansandsfjorden ved Østre havn.

Referanser

Eksterne lenker 
 
 Otras nedbørsfelt

Setesdal
Elver i Agder
Bykles geografi
Elver i Valle
Elver i Bygland
Evje og Hornnes' geografi
Ivelands geografi
Venneslas geografi
Elver i Kristiansand
Setesdalsvassdraget